Na osnovu Poglavlja IV,odjeljak A,člana 23. i člana 16. Ustava Bosansko – podrinjskog kantona Goražde(,,Službene novine Bosansko – podrinjskog kantona Goražde’’,broj:8/98,5/03 i 8/04) i člana 109. Poslovnika Skupštine Bosansko – podrinjskog kantona Goražde(,,Službene novine Bosansko – podrinjskog kantona Goražde’’,broj:03/18 i 6/19),Skupština Bosansko – podrinjskog kantona Goražde,na ……. redovnoj sjednici,održanoj dana ……………… 2023.godine,**donosi:**

**ZAKON O POLJOPRIVREDNOJ SAVJETODAVNOJ SLUŽBI**

**BOSANSKO-PODRINJSKOG KANTONA GORAŽDE**

1. **OPĆE ODREDBE**

**Član 1.**

**(Predmet Zakona)**

Ovim Zakonom uređuje se: poljoprivredna savjetodavna djelatnost , nadležnosti, vrste i

finansiranje poljoprivredne savjetodavne službe, odnosi u oblasti pružanja savjetodavnih usluga,

registri te upravni i inspekcijski nadzor, kaznene odredbe kao i druga pitanja od značaja za

poljoprivrednu savjetodavnu djelatnost u Bosansko-podrinjskom kantonu Goražde (u daljem

tekstu: Kanton).

**Član 2.**

**(Ciljevi Zakona)**

Ciljevi ovoga Zakona su:

a) utvrđivanje okvira za institucionalne strukture, nadležnosti, odgovornosti, linije izvještavanja, mehanizme koordinacije, procese konsultacija, prava, obaveze i način provedbe mjera u svim općinama i Gradu Bosansko – podrinjskog kantona Goražde,

b)regulisanje odnosa u oblasti pružanja savjetodavnih usluga od strane javne i privatne savjetodavne službe u Bosansko – podrinjskom kantonu Goražde , a u cilju povećanja poljoprivredne proizvodnje, stvaranja uslova za konkurentnu poljoprivredu i poboljšanja uslova života ruralnog stanovništva i razvoja ruralnog područja,

c) utvrđivanje mehanizama za pristup poljoprivrednim znanjima, prijenos znanja i vještina do poljoprivrednog proizvođača i zaštitu okoline.

**Član 3.**

**(Osnovni pojmovi)**

**(1) Poljoprivredna savjetodavna djelatnost** (u daljem tekstu: savjetodavna djelatnost) je skup mjera koje se pružaju vršiocima poljoprivredne djelatnosti u cilju povećanja nivoa znanja i poboljšanja praktičnih vještina, a radi povećanja poljoprivredne proizvodnje;

**(2) Javna savjetodavna služba** je služba koja pruža savjetodavne usluge na teritoriji kantona i vrše je: Kantonalno ministarstvo za privredu (u daljem tekstu;Kantonalno ministarstvo), gradska i općinske službe nadležne za poslove poljoprivrede, koje ispunjavaju uslove propisane ovim Zakonom;

**(3) Poljoprivredni savjetodavac** (u daljem tekstu: savjetodavac) je fizičko lice koje obavlja savjetodavnu djelatnost na stručnom osnovu, posjeduje certifikat o položenom stručnom ispitu i upisano je u Registar poljoprivrednih savjetodavaca (u daljem tekstu: Registar savjetodavaca);

**(4) Certifikat za poljoprivrednog savjetodavca** (u daljem tekstu: certifikat) je isprava, kojom se dokazuje potrebni nivo stručne spreme za fizička lica koja vrše poslove savjetodavca i na osnovu kojeg se dozvoljava obavljanje savjetodavne djelatnosti, a stiče se nakon položenog stručnog ispita za savjetodavca;

**(5) Dozvola za rad (licenca)** je isprava koju izdaje Federalno ministarstvo privatnim savjetodavnim službama i na osnovu koje se vrši upis u Registar službi;

**(6) Poljoprivrednik je fizičko lice** koje na poljoprivrednom gazdinstvu proizvodi biljne i stočarske proizvode te obavlja i druge poslove vezane uz tu proizvodnju, bez obzira na stepen specijalizacije poljoprivrednog gazdinstva na kojem radi i koje posjeduje znanje i vještinu o poljoprivredi.

**Član 4.**

**(Srednjoročna strategija pružanja savjetodavnih usluga)**

**(1)** Savjetodavna djelatnost u kantonu provodi se prema Srednjoročnoj strategiji pružanja savjetodavnih usluga (u daljem tekstu: Strategija) ,koju usvaja Parlament Federacije Bosne i Hercegovine za period od sedam godina, srednjoročnom i godišnjem programu rada i drugim strateškim programima. Strategija sadrži kratkoročne i srednjoročne ciljeve, metode rada, mjere, vremenski slijed, nosioce i rokove ostvarenja tih ciljeva .

**II- SAVJETODAVNA DJELATNOST**

**Član 5.**

**(Savjetodavna djelatnost)**

U smislu ovoga Zakona, savjetodavna djelatnost obuhvata:

1. pružanje stručnih savjeta i usluga, prenos praktičnih znanja i vještina za unapređenje poljoprivredne proizvodnje direktnim radom na terenu sa poljoprivrednicima, organizovanje seminara, savjetovanja, radionica, usmenim ili putem pisanih materijala i distribucijom istog kao i putem sredstava javnog informisanja,
2. prenos znanja i novih tehnologija, povezivanje poljoprivrednika sa stručnim i naučno-istraživačkim institucijama,
3. pružanje stručnih pomoći poljoprivrednicima prilkom apliciranja za sredstva novčanih podsticaja u poljoprivredi i ruralnom razvoju i stručno pračenje poljoprivrednika u realizaciji programa za koja su im odobrena sredstva,
4. učestvovanje u izradi poslovnih planova, razvojnih i investicijskih programa za različite načine upravljanja poljoprivrednim gazdinstvom (konvencionalna, integrisana, organska proizvodnja), kao i za dopunske aktivnosti i ruralni razvoj; - stručni projekti i slično,
5. pomoć poljoprivrednicima kod vođenja poljoprivrednog knjigovodstva i evidencije poslovanja poljoprivrednih gazdinstava i izrada kalkulacija i proizvodnje,
6. pružanje stručne pomoći u razvoju ruralnih područja i očuvanju tradicionalnih vrijednosti u tim područjima,
7. pružanje seoskog – agroturizma i dodatnih aktivnosti poljoprivrednog gazdinstva ,
8. učestvovanje u implementaciji projektata i studija iz projekata i studija iz oblasti poljoprivrede i ruralnog razvoja finansiranih iz vladinih i nevladinih organizacija i ostalih subjekata,
9. informisanje poljoprivrednika o programima novčanih podrški u poljoprivredi i ruralnom razvoju,
10. pomoć u osnivanju i radu različitih oblika udruživanja poljoprivrednika,
11. edukacija poljoprivrednika s ciljem očuvanja životne sredine ,
12. učestovanje u prikupljanju i drugih podataka iz oblasti poljoprivrede u kantonu ,
13. saradnja sa jednicima lokalne samouprave ,
14. saradnja i povezivanje stručnih institucija u zemlji i inostranstvu i
15. pružanje pomoći u ostalim poslovima za koje poljoprivrednici iskažu interes.

**Član 6.**

**(Oblici savjetodavnih službi)**

(1) Savjetodavna djelatnost se obavlja putem javne savjetodavne službe i privatne savjetodavne službe.

(2) Osnovna zadaća savjetodavnih službi je pružanje stručne pomoći poljoprivrednicima radi tehnološko-tehničkog unaprjeđenja poljoprivrednih gazdinstava, povećanja poljoprivredne proizvodnje i dobiti od dodatnih djelatnosti na poljoprivrednim gazdinstvima, što obuhvata sljedeće metode:

1. individualni rad sa poljoprivrednicima i pravnim subjektima koji obavljaju poljoprivrednu djelatnost,
2. rad u grupama sa poljoprivrednim proizvođačima,
3. metoda masovnog rada.

(3) Osobe iz stave 1.) ovog člana ne mogu se baviti ;

1. Reklamnim i promotivnim poslovima za sjemenske kuće, proizvođaće mineralnih

džubriva, mehanizacije i slično osim u slučaju kada su one dio sajmova , izložbi demonstracijskih ogleda uz prisutnost još najmanje jednog izlagaća , koji izlaže sličan proizvod,

1. Proizvodnim aktivnostima osim kada se radi o oglednoj ili demonstracijskoj proizvodnji.

(4) Poljoprivrednici mogu dobrovoljno učestvovati u sistemu savjetodavne službe.

(5) Pristup savjetodavnoj službi imaju sve kategorije poljoprivrednika.

(6) Vršioci savjetodavne djelatnosti dužni su da osiguraju tajnost ličnih ili pojedinačnih informacija ili podataka do kojih dođu u posjed pružajući savjetodavne usluge, uz izuzetak nepravilnosti i kršenja propisa, utvrđenih u upravljanju poljoprivrednim gazdinstvom, a posebno u slučaju činjenja kaznenih djela.

(7) Savjetodavne službe u svom radu koriste metode savjetodavnog rada. Iste će biti uređene posebnim propisom o metodama savjetodavnog rada, kojeg donosi Federalni ministar.

**Član 7.**

**(Organizacija poljoprivredne savjetodavne službe)**

Savjetodavna djelatnost se obavlja kao javna poljoprivredna savjetodavna službe i privatna služba.

**Član 8.**

**(Kantonalna poljoprivredna savjetodavna služba)**

(1) Poslove javne poljoprivredne savjetodavne službe u Kantonu vrši “Poljoprivredna savjetodavna služba “ koja je formirana unutar Ministarstva za privredu Bosansko - podrinjskog kantona Goražde “( u daljem tekstu;PSS).

(2) U vršenju poslova savjetodavne službe ,PSS se mora pridržavati propisanih metoda savjetodavnog rada iz člana 5 i 6.ovoga Zakona.

(3) PSS -poljoprovredna savjetodavna služba je nadležna da:

a) sarađuje sa gradskim i općinskim službama nadležnim za poslove poljoprivrede ,odnosno sa osobama nadležnim za obavljanje ove djelatnosti – licencirani savjetodavci,

b) predlaže i donosi godišnji plan i program rada PSS u kantonu,

c) prati i koordinira rad gradske i općinskih službi nadležnih za poslove poljoprivredne savjetodavne djelatnosti, odnosno osoba ovlaštenih za obavljanje ove djelatnosti u realizaciji godišnjeg plana i programa,

d) sarađuje sa međunarodnim i domaćim organizacijama koje provode projekte iz oblasti poljoprivredne savjetodavne djelatnosti,

e) po potrebi obavlja i druge poslove vezane za rad javne – centralne savjetodavne djelatnosti,

f)obavlja savjetodavnu djelatnost na osnovu strategije, te godišnjeg plana i programa rada,

(4) Strategija sadrži kratkoročne ,srednjoročne i dugoročne ciljeve, mjere, vremenski tok,nositelje i rokove ostvarenja utvrđenih ciljeva koji se donose na period od sedam godina.

(5) O realizovanju programa rada iz stava (2) ovoga člana kantonalna poljoprivredna savjetodavna služba kvartalno i godišnje izvještava Federalno ministarstvo.

(6) U vršenju poslova savjetodavne djelatnosti kantonalna poljoprivredna savjetodavna služba mora se pridržavati propisanih metoda savjetodavnog rada iz člana 6. stava (2) ovoga Zakona.

(7) Kantonalna poljoprivredna savjetodavna služba finansira se iz budžeta kantona i ličnih prihoda.

**Član 9.**

**(Gradske i općinske savjetodavne službe)**

(1) Poslove javne poljoprivredne savjetodavne službe u jedinicama lokalne samouprave vrše službe nadležne za poslove poljoprivrede ili ovlaštene osobe koje ispunjavaju uslove iz člana 13.ovoga Zakona, Gradska i općinske poljoprivredne savjetodavne službe koje se osnivaju u skladu sa Zakonom o principima lokalne samouprave.

(2) U vršenju poslova savjetodavne službe , savjetodavci se moraju pridržavati odredbi iz člana 5 i 6 ovoga Zakona.

(3) Savjetodavci obavljaju svoje poslove na temelju Strategije, ovog Zakona te godišnjeg programa i plana koje priprema Kantonalna poljoprivredna savjetodavna služba u saradnji sa stručnim poljoprivrednim službama u jedinicama lokalne samouprave, a usvaja ih Vlada Bosansko-podrinjskog kantona Goražde.

(4) Gradska i općinske savjetodavne službe se finansiraju iz budžeta grada i općine i ličnih prihoda.

**Član 10.**

**(Načini i izvori finansiranja)**

Javna poljoprivredna služba u Kantonu , Gradska i općinske savjetodavne službe, pored budžetskih sredstava (kantonalni, gradski i općinski) mogu se finansirati i bespovratnim sredstvima (grantovi), sredstvima međunarodne tehničke pomoći, sredstvima međunarodnih programa i projekata, dobrotvornim donacijama fizičkih i pravnih lica, kao i ostalim izvorima finansiranja.

**Član 11.**

**(Međusobna saradnja)**

(1) Savjetodavci su dužni da međusobno sarađuju, koordiniraju rad i razmjenjuju informacije sa kantonalnom poljoprivrednom savjetodavnom službom.

(2) O realizaciji plana i programa rada iz člana 9.stav (3) ovog Zakona savjetodavci jednom godišnje , a najkasnije do 31.10 tekuće godine , dostavljaju izvještaj Vladi Bosansko-podrinjskog kantona Goražde .

**Član 12 .**

**(Privatna savjetodavna služba)**

(1) Poslove savjetodavne djelatnosti iz člana 5. ovoga Zakona mogu vršiti i privatne savjetodavne službe koje se osnivaju u skladu sa Zakonom i finansiraju iz ličnih prihoda.

(2) Privatne savjetodavne službe mogu se finansirati i bespovratnim sredstvima (grantovi), sredstvima međunarodne tehničke pomoći, sredstvima međunarodnih programa i projekata, dobrotvornim donacijama fizičkih i pravnih lica, kao i ostalim izvorima finansiranja koja nisu zabranjena Zakonom.

**III - CERTIFIKAT**

**Član 13.**

**(Certifikat)**

(1) Za vršenje savjetodavne djelatnosti savjetodavci moraju posjedovati certifikat.

(2) Certifikatom iz stava (1) ovoga člana se dokazuje da su lica, koja vrše poslove savjetodavca u javnim i privatnim poljoprivrednim savjetodavnim službama, prošla obuku propisanu članom 15. stava (1) ovoga Zakona i uspješno položila stručni ispit za savjetodavce na osnovu kojeg se dozvoljava obavljanje savjetodavne djelatnosti u savjetodavnim službama.

**IV- UPIS U REGISTAR I OBUKA SAVJETODAVACA**

**Član 14.**

**(Registar savjetodavaca)**

(1) Savjetodavce koji ispune uslove propisane Zakonom, a nakon dobivanja certifikata iz člana 15. ovoga Zakona, Federalno ministarstvo upisuje u Registar savjetodavaca, o čemu donosi rješenje.

(2) Na osnovu rješenja iz stava (1) ovoga člana, certificirani savjetodavac stiče pravo da obavlja poslove savjetodavca u oblastima za koje posjeduje certifikat. U vršenju poslova savjetodavne djelatnosti, dužan je da se pridržava propisanih metoda savjetodavnog rada iz člana 6. stava (2)ovoga Zakona.

(3) Lista odobrenih i brisanih savjetodavaca iz Registra savjetodavaca objavljuje se u ,,Službenim novinama FBiH’’.

(4) Organizovanje i izvođenje obuke iz člana 15 stava (1) ovoga Zakona, način i uslove polaganja stručnog ispita iz člana 13. stava (2) ovoga Zakona, visinu naknade, obrazac certifikata savjetodavca, uslove koje moraju ispunjavati visokoškolske ustanove i/ili stručne upravne organizacije kojima se povjerava javno ovlaštenje za obavljanje poslova obuke, način provjere njihove ispunjenosti, provođenja stručnog ispita i izdavanja certifikata za poljoprivrednog savjetodavca, te sadržaj i način vođenja Registra savjetodavaca propisaće Federalni ministar posebnim propisom.

**Član 15.**

**(Obuka savjetodavaca)**

(1) Fizička lica koja podnesu zahtjev za pohađanje obuke, polaganje stručnog ispita i dobivanje certifikata za poljoprivrednog savjetodavca obavezna su proći teoretsku i praktičnu obuku u skladu sa Programom teoretske i praktične obuke za certificiranje poljoprivrednih savjetodavaca,koji donosi Federalni ministar za period od 5 godina, nakon čega se stiče pravo polaganja stručnog ispita radi dobivanja certifikata za poljoprivrednog savjetodavca.

(2) Naknada troškova obuke iz stava (1) snose podnosioci zahtjeva dok za službenike javnih savjetodavnih službi troškove snosi organ u kojem su ti službenici uposleni

**Član 16.**

**(Organizacija i provođenje obuke)**

(1) Organizacija i provođenje Programa teoretske i praktične obuke za certificiranje poljoprivrednih savjetodavaca, polaganje stručnog ispita i izdavanje certifikata , organizacija i provođenje Programa obavezne obuke poljoprivrednih savjetodavaca je u nadležnosti Federalnog ministarstva.

(2) Poslove iz stava (1) ovog člana Federalno ministarstvo može povjeriti visokoškolskim ustanovama i/ili stručnim upravnim organizacijama u Federaciji registrovanim za obrazovanje u poljoprivredi, a u skladu sa Zakonom o organizaciji organa uprave u Federaciji Bosne i Hercegovine ("Službene novine Federacije BiH", broj 35/05).

(3) Obuka se organizuje u vidu predavanja, obuke na daljinu putem interneta, praktične nastave, vježbi izrade poslovnih planova, izrade programa i projekata, vođenja poljoprivrednog knjigovodstva i sl., zavisno od oblasti za koju se savjetodavac specijalizuje.

**V-UPRAVNI NADZOR**

**Član 17.**

**(Upravni nadzor)**

1. Kantonalno ministarstvo nadležno za poslove poljoprivrede vrše upravni nadzor nad provođenjem ovoga Zakona i propisa donesenih na osnovu Zakona.

**Član 18.**

**( Inspekcijski nadzor)**

(1) Inspekcijski nadzor u provedbi Zakona vrši kantonalna poljoprivredna inspekcija organizovana u Kantonalnoj upravi za inspekcijske poslove.

(2) Inspekcijski nadzor se vrši u skladu sa Zakonom o organizaciji organa uprave u Federaciji Bosne i Hercegovine ("Službene novine Federacije BiH", broj 35/05), zakonima o inspekcijama kantona i Zakonu o inspekcijama Federacije BiH ("Službene novine Federacije BiH", broj 73/14 i 19/17 ) - (u daljem tekstu: Zakon o inspekcijama)

**(Član 19.**

**( Nadzor nad primjenom Zakona)**

Inspekcijski nadzor nad primjenom ovoga Zakona neposredno vrši kantonalni poljoprivredni inspektori/inspektorice kao državni službenici/ice sa posebnim ovlaštenjima i odgovornostima (u daljem tekstu: poljoprivredna inspekcija), svako u okviru svojih ovlaštenja.

**Član 20.**

**( Ovlaštenje nadležnog inspektora)**

(1) U provedbi inspekcijskog nadzora nad primjenom Zakona i propisa donesenih na osnovu njega nadležni inspektor ovlašten je da:

a) nadzire provedbu i primjenu Zakona i propisa donesenih na osnovu Zakona,

b) vrši inspekcijski nadzor nad radom privatnih savjetodavnih službi i naređuje zabranu vršenja poslova savjetodavne djelatnosti pravnim licima koja nemaju dozvolu za rad (licencu) i koja nisu upisana u Registar službi, odnosno koja u radnom odnosu nemaju certifikovane savjetodavce,

c) vrši inspekcijski nadzor nad radom savjetodavaca u privatnim savjetodavnim službama i naređuje zabranu vršenja poslova savjetodavne djelatnosti fizičkim licima koja nemaju certifikat i nisu upisana u Registar savjetodavaca,

d) kontroliše da li se namjenski koriste sredstva za provedbu aktivnosti iz godišnjeg programa rada javne savjetodavne službe ;

e) nadzire i ostale poslove propisane Zakonom,

f) obavlja sve poslove i zadatke u nadležnosti kantonalne poljoprivredne inspekcije ukoliko ova i iz bilo kojeg razloga ne izvršava poslove i zadatke utvrđene Zakonom i propisima donesenim na osnovu njega.

(2) U koliko utvrdi da je povrijeđen Zakon ili drugi propis donesen na osnovu njega, nadležni poljoprivredni inspektor ima pravo i obavezu da:

a) rješenjem naredi otklanjanje utvrđenih nedostataka, odnosno nepravilnosti u određenom roku,

b) podnese nadležnom organu zahtjev za pokretanje prekršajnog postupka,

c) preduzme i druge mjere, odnosno obavlja druge radnje za koje je ovlašten Zakonom o inspekcijama.

(3) U provedbi inspekcijskog nadzora nad primjenom ovoga Zakona i propisa donesenih na osnovu njega kantonalni poljoprivredni inspektor je ovlašten da:

a) vrši inspekcijski nadzor nad radom upravnih organizacija - zavoda i agencija za pružanje stručnih usluga u poljoprivredi vezano za poslove koji se odnose na savjetodavnu djelatnost,

b) vrši inspekcijski nadzor nad radom savjetodavaca u kantonalnoj savjetodavnoj službami i naredi zabranu vršenja poslova licima koja nemaju certifikat i nisu upisana u Registar savjetodavaca.

(4) U koliko utvrdi da je povrijeđen ovaj Zakon ili drugi propis donesen na osnovu njega, kantonalni poljoprivredni inspektor ima pravo i obavezu da:

a) rješenjem naredi otklanjanje utvrđenih nedostataka, odnosno nepravilnosti u određenom roku,

b) podnese nadležnom organu zahtjev za pokretanje prekršajnog postupka,

c) preduzme i druge mjere, odnosno obavlja druge radnje za koje je posebnim propisima ovlašten.

(5) Protiv rješenja kantonalnog poljoprivrednog inspektora iz stava (4) tačke a) ovog člana može da se uloži žalba nadležnom kantonalnom ministarstvu u roku od osam dana od dana prijema rješenja.

**VI- KAZNENE ODREDBE**

**Član 21.**

**(Kaznene odredbe)**

(1) Novčanom kaznom u iznosu od 800,00 KM do 15.000,00 KM biće kažnjeno za prekršaj pravno lice koje vrši poslove javne savjetodavne službe ako:

a) se u radu ne pridržava propisanih metoda savjetodavnog rada član 6. stav (2),

b) se bavi poslovima koji su zabranjeni ovim Zakonom član 6. stav (3),

c) nemaju u radnom odnosu certificirane savjetodavce član (13),

d) onemogući provedbu nadzora poljoprivrednog inspektora na način i u rokovima određenim

odredbama Zakona o inspekcijama.

(2) Novčanom kaznom u iznosu od 50,00 KM do 3.000,00 KM biće kažnjeno i odgovorno lice za prekršaj iz stava (1) ovoga člana.

(3)Novčanom kaznom u iznosu od 100,00 KM do 1.500,00 KM za prekršaj biće kažnjeno fizičko lice koje se neovlašteno bavi poslovima savjetodavne službe.

**VII- PRELAZNE I ZAVRŠNE ODREDBE**

**Član 22.**

**(Donošenje propisa)**

1) Do donošenja propisa o certificiranju savjetodavaca i vršenju obuke iz člana 15. i 16. ovoga Zakona, savjetodavnu djelatnost na teritoriji Bosansko – podrinjskog kantona vrše javne savjetodavne službe.

(2) Do donošenja propisa iz stava (1) ovoga člana savjetodavnu djelatnost u uspostavljenoj kantonalnoj, gradskoj i općinskim poljoprivrednim savjetodavnim službama mogu obavljati postojeći službenici, koji su dužni u roku od dvije godine dana od stupanja na snagu ovoga Zakona položiti stručni ispit i pribaviti certifikat.

(3) Rad privatnih savjetodavnih službi regulisan je Federalnim Zakonom o poljoprivrednim savjetodavnim službama.

(4) Sve što nije regulisano ovim Zakonom ,primjenjivat će se Federalni Zakon o poljoprivrednim savjetodavnim službama (,,Službene novine Federacije BiH ‘’ broj.66/13 i 25/22).

**Član 23.**

**(Uspostavljanje javne savjetodavne službe i evidencije)**

1. Kantonalno ministarstvo za privredu Bosansko – podrinjskog kantona Goražde , obavezno je uspostaviti javnu savjetodavnu službu u roku od šest mjeseci od dana stupanja na snagu ovoga Zakona, a Grad i općine u skladu sa potrebama poljoprivrednika za savjetodavnim uslugama, uzimajući u obzir princip supsidijarnosti i sposobnosti lokalnih vlasti i njihove administracije, samostalno odlučuju o uspostavi savjetodavne službe.
2. Kantonalno ministarstvo za privredu uspostavit će evidenciju javnih savjetodavnih službi u roku od dva mjeseca od dana donošenja ovoga Zakona.

**Član 24.**

**(Stupanje na snagu)**

Ovaj Zakon stupa na snagu osmog dana od dana objave u "Službenim novinama Bosansko – podrinjskog kantona Goražde ".

**S K U P Š T I N A PREDSJEDAVAJUĆI**

**Muradif Kanlić**

**Broj:01/0 -\_\_\_\_\_\_\_\_\_\_/23**

**\_\_\_\_\_\_\_\_\_\_ 2023.godine**

**Goražde**